[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.10.2008

COM(2008) 648 végleges

2006/0008 (COD)

Módosított javaslat:

AZ EURÓPAI PARLAMENT ÉS A TANÁCS RENDELETE

a szociális biztonsági rendszerek koordinálásáról szóló 883/2004/EK rendelet módosításáról és a XI. melléklet tartalmának meghatározásáról

valamint:

AZ EURÓPAI PARLAMENT ÉS A TANÁCS RENDELETE

a szociális biztonsági rendszerek koordinálásáról szóló 883/2004/EK rendelet mellékleteinek módosításáról

(előterjesztő: a Bizottság az EK-szerződés 250. cikkének (2) bekezdése alapján)

2006/0008 (COD)

Módosított javaslat:

AZ EURÓPAI PARLAMENT ÉS A TANÁCS RENDELETE

a szociális biztonsági rendszerek koordinálásáról szóló 883/2004/EK rendelet módosításáról és a XI. melléklet tartalmának meghatározásáról

valamint:

AZ EURÓPAI PARLAMENT ÉS A TANÁCS RENDELETE

a szociális biztonsági rendszerek koordinálásáról szóló 883/2004/EK rendelet mellékleteinek módosításáról

(EGT-vonatkozású szöveg)

1. AZ ELJÁRÁS HELYZETE

A COM(2006)7 VÉGLEGES – 2006/0008 (COD) ÉS COM(2007) 376 VÉGLEGES – 2007/0129 (COD) JAVASLATOKAT A BIZOTTSÁG 2006. JANUÁR 24-ÉN, ILLETVE 2007. JÚLIUS 3-ÁN FOGADTA EL, A PARLAMENTNEK PEDIG 2006. JANUÁR 24-ÉN, ILLETVE 2007. JÚLIUS 3-ÁN KÜLDTE EL.

Az Európai Gazdasági és Szociális Bizottság 2007. március 14-én hozta meg véleményét a Bizottság javaslatáról (első javaslat).

Mivel mindkét javaslat kapcsolódik a 883/2004/EK rendelet mellékleteihez, és ugyanazon mellékleteket módosítják, a Tanács és a Parlament úgy döntött, hogy a két javaslatot össze kell vonni.

A Parlament úgy véli, a 2007/0129(COD) eljárás elévült, mivel a COM(2007)0376 végleges bizottsági javaslat tartalmát a 2006/0008(COD) eljárás keretébe foglalták.

Egységes jelentés alapján a Parlament az első olvasat alkalmával, 2008. július 9-én 77 módosítást fogadott el.

2. A JAVASLAT CÉLKITűZÉSE

A 883/2004/EK rendelet egyszerűsíti és korszerűsíti a szociális biztonsági rendszerek összehangolásáról szóló 1408/71/EGK rendeletet. A 883/2004/EK rendelet mellékleteit ki kell egészíteni, mielőtt a jogszabály alkalmazandóvá válik. Az e javaslatokra vonatkozó együttdöntési eljárás ugyanabban az időben zajlik, mint a 883/2004/EK rendeletet végrehajtó rendeleté.

A rendelet mellékleteire eredetileg két külön javaslat vonatkozott. Az első javaslat (COM(2006)7 végleges) elsősorban a XI. melléklettel foglalkozik. Emellett tartalmaz az alaprendeletre vonatkozó néhány módosítást és szerepel benne az átírt VIII. melléklet is (a nyugdíjak időarányos kiszámítása). A javaslatot a Tanács várhatóan elfogadja.

A második javaslat (COM(2007 376 végleges) tartalmazza a fennmaradó mellékleteket. Emellett a VIII. és XI. melléklet további módosításait is tartalmazza; e módosítások egy részére egyszerűen azért volt szükség, hogy figyelembe lehessen venni Bulgária és Románia csatlakozását, a javaslatra vonatkozó megbeszélések folyamán azonban néhány tagállam jelezte e mellékletek további módosítására vonatkozó igényét. A javaslatot a Tanács várhatóan elfogadja.

A Parlament az első olvasatot követően összevonta a két javaslatot. Az összevonás a második javaslat (COM(2007) 376 végleges) teljes egészének az első javaslatba (COM 2006)7 végleges) történő belefoglalásával valósult meg.

3. A MÓDOSÍTOTT JAVASLAT CÉLKITűZÉSE

A módosított javaslat elismeri a két javaslat összevonását, és a Parlament által javasoltak szerint számos ponton módosítja azokat.

4. AZ EURÓPAI PARLAMENT ÁLTAL ELFOGADOTT MÓDOSÍTÁSOKKAL KAPCSOLATOS ÉSZREVÉTELEK

4.1. A Bizottság által elfogadott javaslatok (a 6. és 12. kivételével)

A Bizottság egyetért az összes elfogadott módosítás felvételével. El tudja fogadni az alábbi módosításokat: 1-5., 7-11., 13-24. és 26-78.rev.

4.2. A Bizottság által részben, vagy átfogalmazás esetén elfogadhatónak ítélt módosítások

A 6. és a 12. módosítás

4.2.1. A 6. módosítás

Ez a módosítás tükrözi a Tanács által elfogadott új (7a) preambulumbekezdést, de elhagyja a III. mellékletre vonatkozó hivatkozást. A Bizottság részben el tudja fogadni ezt a módosítást. Az „elvben” kifejezést a következőképpen kell beilleszteni: „A korábbi határ menti munkavállalók családtagjai – a biztosított nyugdíjba vonulását követően – elvben igénybe vehetik egy már megkezdett orvosi kezelés folytatását a korábbi foglalkoztatás szerinti országban.” Ezzel azt a tényt tükrözik, hogy a III. melléklet egy korlátozott időszakra továbbra is alkalmazandó, így az említett ellátások nem minden esetben állnak azonnal rendelkezésre.

4.2.2. A 12. módosítás

A 883/2004/EK rendelet 28. cikke (1) bekezdésének e módosítása a Tanács által elfogadott hasonló módosítást tükrözi, de elhagyja a III. mellékletre való hivatkozást. A Bizottság részben el tudja fogadni ezt a módosítást. Úgy tűnik, szükség van a III. mellékletre való hivatkozás megtartására, de ezt a hivatkozást módosítani kell annak a ténynek az elismerése érdekében, hogy a melléklet csak korlátozott ideig lesz hatályban. A módosítást ezért el lehet fogadni, amennyiben a második albekezdés a következőképpen módosul: „Az első albekezdés értelemszerűen alkalmazandó a nyugdíjba vonult határ menti munkavállalók családtagjaira is, kivéve abban az esetben, ha – amíg a III. melléklet hatályát nem veszti – a határ menti munkavállaló a III. mellékletben felsorolt tagállamban dolgozott .”

5. MÓDOSÍTOTT JAVASLAT

Tekintettel az Európai Közösséget létrehozó szerződés 250. cikkének 2. bekezdésére, a Bizottság a fentiek szerint módosítja javaslatát.